stanford-oval/wikipedia huggingface dataset:
Klebsiella
תכונות

חיידקי Klebsiella נוטים להיות עגולים ועבים יותר משאר בני משפחת ה-Enterobacteriaceae (אנ'). הם מופיעים בדרך כלל כמוטות ישרים עם קצוות מעוגלים או מחודדים מעט. ניתן למצוא אותם בנפרד, בזוגות או בשרשראות קצרות. צורות דיפלובצילריות נמצאות בדרך כלל אין ויוו.
אין להם צורכי גידול ספציפיים והם גדלים היטב על מצעי מעבדה סטנדרטית, אך גדלים בצורה הטובה ביותר בין C°‏ 35 ל-C°‏ 37 וב-pH 7.2. המינים הם אנאירוביים, ורוב הזנים יכולים לשרוד עם ציטראט וגלוקוז כמקורות הפחמן היחידים שלהם ואמוניה כמקור החנקן היחיד שלהם.
מיני הסוג מייצרים קפסולה חיידקית בולטת, או שכבת רפש, שניתן להשתמש בה לזיהוי סרולוגי, אך סרוטיפ (אנ') מולקולרי עשוי להחליף שיטה זו.
מיני הסוג Klebsiella בדרך כלל מבטאים שני סוגים של אנטיגנים על פני קרום התא שלהם. הראשון, אנטיגן O, הוא מרכיב בליפופוליסכריד (LPS), שממנו קיימים 9 זנים. השני הוא אנטיגן K, רב-סוכר דמוי קפסולה עם יותר מ-80 זנים. שניהם תורמים לפתוגניות ומהווים את הבסיס לקבוצות סרוטיפיות (אנ'). על סמך שני הגורמים האנטיגנים העיקריים הללו תוכננו מספר חיסונים.
בבני אדם

מיני Klebsiella נמצאים בדרך כלל באף, בפה ובמערכת העיכול של האדם כפלורה רגילה; עם זאת, הם יכולים להתנהג גם כפתוגנים אנושיים אופורטוניסטיים. ידוע כי מיני Klebsiella מדביקים גם מגוון של בעלי חיים אחרים, הן כפלורה רגילה והן כפתוגנים אופורטוניסטיים.
אורגניזמים של Klebsiella יכולים להוביל למגוון רחב של מצבי מחלה, בעיקר דלקת ריאות, דלקת בדרכי השתן, אלח דם, דלקת קרום המוח, שלשול, דלקת הצפק וזיהומים ברקמות רכות. מיני Klebsiella היו מעורבים גם בפתוגנזה של דלקת חוליות מקשחת ודלקת מפרקים משולבת (אנ') אחרות. רוב זיהומי Klebsiella האנושיים נגרמים על ידי K. Pneumoniae, ואחריהם K. Oxytoca. זיהומים שכיחים יותר בצעירים מאוד, מבוגרים מאוד ובאלה עם מחלות בסיסיות אחרות, כמו סרטן, ורוב הזיהומים כוללים זיהום של מכשיר רפואי פולשני.
במהלך עשרות השנים האחרונות נערכו ניסויים רבים לבניית חיסונים יעילים נגד Klebsiella pneumoniae, וטכניקות חדשות נוסו לבניית חיסונים נגד החיידק. עם זאת, טרם אושר חיסון לKlebsiella לשימוש בארצות הברית. K. Pneumoniae הוא הגורם השכיח ביותר לזיהום נוזוקומי בדרכי הנשימה ולזיהומים מוקדמים בטיפול נמרץ, והגורם השני בשכיחותו לזיהומים במחזור הדם מחיידקים גראם-שליליים ודלקות בדרכי השתן. אוכלוסיות מבודדות עמידות לאנטיביוטיקה הן פתוגן חיידקי חשוב שנדבקים בו בבתי חולים, מוסיפים במידה ניכרת לזמן השהייה בבית החולים, והם בעייתיים במיוחד באזורים רפואיים שבהם השפעתם ניכרת כגון יחידות טיפול נמרץ. סבורים כי עמידות זו לחיידקים מיוחסת בעיקר למשאבות נגד מפל הריכוזים (אנ'). היכולת של K. Pneumoniae להתיישב בסביבת בית החולים, לרבות שטיחים, כיורים, פרחים ומשטחים שונים, כמו גם עורם של החולים וצוות בית החולים, זוהתה כגורם מרכזי בהתפשטות הזיהומים הנרכשים בבתי החולים.
בבעלי חיים

בנוסף לכמה מינים של Klebsiella לאחר שהתגלו כמחוללי מחלות אנושיים, זוהו מינים אחרים, כמו K. Variicola כפתוגנים בבני אדם ובבעלי חיים כאחד. לדוגמה, K. Variicola זוהה כאחד הגורמים לדלקת העטין (אנ') בבקר.
בצמחים

במערכות צמחים ניתן למצוא את ה-Klebsiella במגוון מארחים צמחיים. K. Pneumoniae ו-K. Oxytoca מסוגלים לקבע חנקן אטמוספירי לצורה שיכולה לשמש צמחים, ולכן נקראים מקבעי חנקן משותפים או דיאזוטרופים (אנ'). החיידקים נצמדים חזק לשערות השורשים ופחות חזק לפני השטח של אזור ההתארכות והריר הצמחי (אנ') של קצה השורש. הם חיידקים חשובים בהקשר חקלאי, בשל יכולתם להגדיל את היבול. הכמות הגדולה שלהם בצמחים נובעת לפחות בחלקה מהיעדר שוטון, שכן ידוע ששוטונים מעוררים הגנת צמחים. בנוסף, ידוע ש-K. Variicola מתקשר עם מספר צמחים שונים כולל בננה, וקנה סוכר והוא בודד מגני הפטריות של נמלים קוצרות עלים (אנ').
זיהום מים

בניגוד לחיידקים מהסוג Escherichia השייכים לאותה משפחה, כמות החיידקים מסוג זה בצואה נמוכה, אבל בניגוד ל-Escherichia הם מסוגלים להתפתח ולהתרבות במים. לכן הימצאותם במים מעידה שבעבר הרחוק המים זוהמו בצואה, ואין זה סימן לסכנה.
ביאורים

↑  זוג חיידקים בצורת מוט שנשארים מחוברים מקצה לקצה לאחר החלוקה
1 2  קבוצה מסוימת אליה משתייך חומר על-פי פעילותו הסרולוגית
↑  מנגנון המסייע להוריד את ריכוז האנטיביוטיקה בתוך תא החיידק
↑  סוג של נמלים המזינות פטריות בעלים שהן קוצרות. הפטריות משמשות מזון לזחלים
הסכם בחריין–ישראל

| --- | --- |

עבד א-לטיף א-זיאני, בנימין נתניהו ודונלד טראמפ בטקס החתימה על ההסכם
 נושא:  הסכם מדיני
 מטרה:  נורמליזציה בין ישראל ישראל לבין בחריין בחריין
 חותמים:  בחריין עבד א-לטיף א-זיאני   ישראל בנימין נתניהו
 מתווכים:  ארצות הברית דונלד טראמפ
 מקום יצירה:  הבית הלבן 
 תאריך יצירה:  15 בספטמבר 2020
 תאריך הצגה:  11 בספטמבר 2020
 
הסכם בחריין–ישראל, או באופן רשמי הצהרת שלום, שיתוף פעולה, ויחסים דיפלומטיים בונים וידידותיים הוא הסכם לנרמול היחסים הדיפלומטיים והכלכליים בין מדינת ישראל לבין ממלכת בחריין שנחתם במסגרת הסכמי אברהם ב-15 בספטמבר 2020 בבית הלבן. ההסכם פורסם אחר שיחת טלפון שהתקיימה בין הצדדים, עם תיווכו של נשיא ארצות הברית דונלד טראמפ.
נשיא ארצות הברית, דונלד טראמפ מודיע לכלי התקשורת על כינון היחסים בין ישראל לבחריין מהחדר הסגלגל בבית הלבן, 11 בספטמבר 2020
רקע

ב-11 בספטמבר 2020 דווח כי בחריין החליטה לנרמל את יחסיה עם ישראל ולכונן איתה יחסים דיפלומטים. מאז הסכמי אוסלו בחריין מקיימת יחסים חשאיים עם ישראל, ואף תומכת בה במאבקיה ומבקרת את אויביה באופן לא שגרתי למדינה ערבית. כבר ב-2018 נטען על ידי בכירים משתי המדינות כי ככל הנראה, יחסים דיפלומטיים ביניהן יכוננו בעתיד.
לפי העיתונאי ברק רביד, כמה שעות אחרי ההכרזה על הנורמליזציה בין ישראל לאיחוד האמירויות הערביות התקשר בכיר בממלכה ליועציו של דונלד טראמפ ואמר: "אנחנו הבאים בתור". מהרגע הזה התחילו מגעים מרתוניים בין האמריקנים לבחריינים והישראלים. ההתקדמות המשמעותית הגיעה בביקור ג'ארד קושנר במנאמה, ועם קבלת אישור מהסעודים. בבית הלבן דחפו להגיע להסכם עוד לפני טקס החתימה על הסכמי אברהם.
פרטי ההסכם

ההסכם נפתח בשאיפתן של המדינות "להביא לפתיחתו של עידן חדש של ידידות ושיתוף פעולה, בחתירה למזרח תיכון יציב, בטוח ומשגשג - לטובת כל המדינות ועמי האזור". עוד נכתב בהסכם כי "בפגישתם, ראש הממשלה בנימין נתניהו ושר החוץ עבד א-לטיף א-זיאני הסכימו לכונן יחסים דיפלומטיים, לקדם ביטחון ממושך ולהימנע מאיומים ומשימוש בכוח. כמו כן, הצדדים הסכימו לקדם דו-קיום ותרבות של שלום. ברוח זו, הם אישרו היום שורה של צעדים שיחלו את הפרק החדש ביחסי המדינות". בנוסף לכך, התחייבו המדינות "להמשך המאמצים להגעה לפתרון כולל, הוגן וממושך של הסכסוך הישראלי-פלסטיני".
חתימת ההסכם

ההסכם נחתם ביום שלישי, 15 בספטמבר, לצד החתימה על הצהרת הסכמי אברהם במעמד שר החוץ של בחריין, עבד א-לטיף א-זיאני, שר החוץ של איחוד האמירויות הערביות, עבדאללה בן זאיד אאל נהיאן, נשיא ארצות הברית דונלד טראמפ וראש הממשלה בנימין נתניהו.
ההסכם אושר על ידי הכנסת ב-10 בנובמבר ברוב של 62 תומכים מול 14 מתנגדים (חברי הרשימה המשותפת).
הסכם הביניים והשלכות מעשיות

ב-18 באוקטובר נחתם במנאמה, בחריין, הסכם ביניים לכינון יחסים דיפלומטיים בין המדינות. במסגרת הסכם הביניים נחתמו הסכמים לשיתוף פעולה בתחומי הכלכלה והמסחר, בתחום הטלפוניה, טכנולוגיות המידע ושירותי הדואר, תחום החקלאות והסכם לפטור מדרישות אשרת שהייה למחזיקים בדרכונים דיפלומטיים.
ב-22 באוקטובר נחתם בין ישראל לבחריין הסכם תעופה, שמאפשר לכל אחת מהן להפעיל 14 טיסות שבועיות בקו נתב"ג-בחריין ובחריין-נתב"ג. בתחילת חודש נובמבר אישרה ממשלת בחריין את הסכם התעופה.
ב-25 באוקטובר חתמה בחריין על התחייבות למנוע "כל צורה של אנטישמיות, כולל אנטי ישראליות ודה לגיטימציה לקיומה של מדינת ישראל".
ב-2 בדצמבר חתמו ישראל ובחריין על מזכר שיתוף פעולה בתחום התיירות. ההסכם כולל סעיפים בנושא תיירות למשפחות ותיירות כלכלית, וגם הקמת פורום תיירות משותף לשתי המדינות. בנוסף, נחתם מזכר בתחום התקינה וקידום העסקים הקטנים.
בינואר 2021 חתמו בנק הפועלים ובנק לאומי על הסכמי שיתוף פעולה עם "בנק לאומי לבחריין" (National Bank of Bahrain).
בסוף מרץ 2021 מינתה בחריין את ח'אלד יוסף אל-ג'לאהמה לשגרירה הראשון בישראל.
תגובות > תגובות בישראל

ישראל ישראל: ראש הממשלה בנימין נתניהו אמר אחרי ההודעה על ההסכם כי "זה עידן חדש של שלום. השקענו בשלום במשך שנים ארוכות ועכשיו השלום ישקיע בנו, יביא להשקעות גדולות מאוד לכלכלת ישראל". נשיא המדינה, ראובן ריבלין הודיע כי: "אני מברך את ראש הממשלה, ונשיא ארצות הברית ואת כל העמלים למען ההישג המופלא הזה וקורא למדינות ערביות ומוסלמיות נוספות לכונן שלום עם ישראל, שלום בין עמים, שלום עבור שלום. ההסכם בין ישראל ואיחוד האמירויות פתח עידן חדש במזרח התיכון ואנו עדים לשינוי שהביא עימו לאזורנו, עם החלטת בחריין ללכת אף היא בדרך זו של ידידות ולכונן יחסים מלאים עם מדינת ישראל".
תגובות > תגובות בבחריין

בחריין בחריין : מלך בחריין, חמד, הדגיש לאחר ההכרזה את חשיבות ההגעה להסכם שלום כולל עם הפלסטינים, וציין את תפקידה של ארצות הברית בתהליך השלום במזרח התיכון. יועצו המדיני, ח'אלד בן אחמד אאל ח'ליפה, אמר כי "ההסכם הוא הדרך הטובה ביותר להבטיח את זכויות הפלסטיניים". לדבריו, "ההסכם מעביר מסר אל העם בישראל, שלפיו שלום כולל עם הפלסטינים הוא הדרך הטובה ביותר והאינטרס האמיתי למען עתידם". בדצמבר 2020 הודיעה הממלכה כי לא תאפשר יבוא מוצרים ישראליים מההתנחלויות, בהתאם להחלטות האו"ם".
האופוזיציה הבחריינית ופעילי שמאל במדינה הביעו התנגדות נחרצת להסכם עם ישראל. האופוזיציה רואה בהסכם "בגידה" ונשיא הפורום לזכויות האדם בבחריין, בייקר דרוויש אמר בתגובה כי "אל-קודס היא בירת פלסטין וכל נורמליזציה עם ישראל היא בגידה".
תגובות > תגובות בעולם > בעד

האיחוד האירופי האיחוד האירופי: הנציג העליון של האיחוד האירופי לענייני חוץ ומדיניות ביטחון, ז'וזפ בורל הודיע בשמו של האיחוד כי: "האיחוד מברך על כינון היחסים בין ממלכת בחריין למדינת ישראל וכי הוא מכיר בתרומתה של ארצות הברית להגעה ליציבות באזור המזרח התיכון, אך האיחוד האירופי נותר איתן במחויבותו לפתרון שתי המדינות בר-קיימא על בסיס משא ומתן המבוסס על העקרונות המוסכמים בינלאומית. האיחוד האירופי נותר מוכן לתמוך בישראלים ובפלסטינים במאמצים לחדש משא ומתן משמעותי בכל סוגיות הליבה כדי להשיג שלום אמיתי ומתמשך".
איחוד האמירויות הערביות איחוד האמירויות הערביות: דוברת משרד החוץ של איחוד האמירויות הערביות בירכה על ההסכם בין ישראל לבין בחריין, ואמרה כי הוא יתרום ל"שלום וליציבות האזור".
תגובות > תגובות בעולם > מעורב

ירדן ירדן: שר החוץ הירדני, איימן א-ספדי, אמר בתגובה להסכם, כי הצעד ההכרחי לעבר שלום הוגן באזור צריך להגיע מכיוון ישראל, וכי עליה ליזום פתרון לסוגיה הפלסטינית על בסיס שתי מדינות.
תגובות > תגובות בעולם > נגד

איראן איראן: סגן שר החוץ האיראני לשעבר ושגריר המדינה לבחריין לשעבר, חוסיין-אמיר עבד אל-היאן, צייץ בטוויטר כי "השליטים הפזיזים של איחוד האמירויות הערביות ובחריין סוללים את הדרך לשליטה ציונית באזור". גם משרד החוץ האיראני פרסם תגובה שבה ציין כי "שליטי בחריין יהיו מעתה והלאה שותפים מלאים לפשעיו של המשטר הציוני באזור ויהוו איום על העולם המוסלמי".
טורקיה טורקיה: בתגובה להסכם, פרסם משרד החוץ הטורקי הודעה לדבריה "הצעד מהווה עידוד למהלכי הכיבוש של ישראל, הוא יעודד את ישראל להמשיך בפעולותיה הבלתי לגיטימיות בעניין פלסטין, ויקבע את מאמציה להפוך את הכיבוש לקבוע".
תימן תימן: משרד החוץ התימני פרסם הצהרה בה הודיע כי הוא מתנגד לכל נורמליזציה עם ישראל עד שבעיית זכויות האדם באזור תיפתר בהתאם ליוזמת השלום הערבית.
בקרב הפלסטינים:
הרשות הפלסטינית הרשות הפלסטינית: הרשות הפלסטינית החזירה את שגרירה מבחריין להתייעצויות.
חמאס חמאס: דובר חמאס, חאזם קאסם, אמר כי "משמעות נירמול היחסים היא שבחריין מצטרפת כשותפה לעסקת המאה, שמהווה מתקפה על העם הפלסטיני".
ראו גם

יחסי בחריין–ישראל
הסכם איחוד האמירויות הערביות–ישראל
הסכם ישראל–סודאן
הסכם ישראל–מרוקו
הסכמי אברהם
לקריאה נוספת

ברק רביד, "השלום של טראמפ – הסכמי אברהם והמהפך במזרח התיכון", הוצאת משכל, 2021
ישראל רוזנסון

| --- | --- |
אין תמונה חופשית
 לידה:  אפריל 1949 (בן 75) תל אביב-יפו, ישראל 
 ענף מדעי:  פיזיקה, דת, דת ומדע, פילוסופיה יהודית, חינוך, יהדות 
 מקום לימודים:  האוניברסיטה העברית בירושלים 
 מוסדות:  מכללת אפרתה  מכללת תלפיות 
 
ישראל רוזנסון (נולד בניסן ה'תש"ט, אפריל 1949) הוא פיזיקאי, איש חינוך וחוקר ארץ ישראל, נשיא מכללת תלפיות.
בעבר היה יושב ראש מכללת אפרתה ומכללת אמונה.
ביוגרפיה

נולד בשנת ה'תש"ט (1949) בתל אביב לדוד ופניה רוזנסון, ניצולי השואה מליטא. אביו היה מפקד בצבא הבריטי ופקיד במשרד הפנים.
למד בבית הספר בר-אילן אצל יצחק אריגור, ובתיכון צייטלין. היה חניך ומדריך בסניף בני עקיבא בתל אביב.
שרת בצה"ל כמפקד כיתה בנח"ל מוצנח ולחם במלחמת ההתשה. לאחר שחרורו מצה"ל, למד לשלושה תארים בפיזיקה באוניברסיטה העברית בירושלים. במקביל למד תנ"ך וקיבל תעודת הוראה.
לאחר גמר לימודיו עסק כשנה בפרויקט להפקת אנרגיה בבריכות השמש בים המלח, אולם הניסיון לא צלח. הוא החל ללמד במדרשת עמליה.
בשנת 2006 נכנס לתפקיד יו"ר מכללת אפרתה בירושלים, אשר התאחדה בשנת 2009 עם מכללת אמונה הסמוכה אליה.
בשנת 2016 פרש לגמלאות, ומאז הוא מלמד במכללת שאנן בחיפה. זכה באות "מחנך למופת" ע"ש ד"ר אברהם זלקין לשנת ה'תשע"ח. ב-2021 התמנה לנשיא מכללת תלפיות בחולון.
פרסומים > ספרים

דרושה, פקודה, שקולה: דיוקן ארץ-ישראל בפיוטיה – יחד עם אפרים חזן. הוצאת כרמל, ירושלים ה'תשע"ה (2014).
מארץ ישראל של מעלה לארץ ישראל של מטה: לבירור המשמעות החינוכית של נופה של ארצנו, הוצאת איגוד המדרשות ללימודי יהדות וארץ ישראל, תשנ"ב.
שנים עשר ירחי שביעית: לימוד השמיטה על פי לוח השנה, הוצאה פרטית, תשנ"ה.
בית בגולן, בהוצאת המועצה המקומית קצרין, תשנ"ח.
חודש וטבע: מעגל השנה במקורות ישראל – בהוצאת מכון ארץ חפץ, אלקנה, ה'תשנ"ה (1995).
מדרש חודש וטבעו: על מעגל השנה במקורות ישראל, בהוצאת מכון ארץ חפץ, אלקנה, ה'תשס"ה (2001).
מקורות ארץ: מורשת ישראל בשדה – מאמרים, מקורות ופעילויות, יחד עם יוסי שפנייר, בהוצאת איגוד המדרשות ליהדות וללימודי ארץ ישראל, ה'תשס"ד.
"להתפלל על שפת הים של תל אביב: בית הכנסת הגר"א בתל אביב: ביוגרפיה, זיכרון". בהוצאת כרמל, ירושלים 2017.
חגי ישראל וארץ ישראל: מסורות ומקורות בתורת המועדים' (בעריכת יהודה עזריאלי), בהוצאת ספריית אלינר, ירושלים, ה'תשנ"ז, 1997.
מסעות עשרה: על נדודי הסנהדרין בארץ ישראל, מכון ארץ חפץ, ירושלים, ה'תשנ"ח (1998)
"במבצע, "במשלט", "במבצר": על ביטאוני יחידות בצה"ל ב-תש"ח–תש"ט (בעריכת רמי לבני), בהוצאת כרמל, ירושלים ה'תשע"ז (2016).
בדרך אל העיר: שער הגיא כמחוז זיכרון יחד עם יוסי שפנייר. בהוצאת כרמל, ירושלים ה'תשע"ז (2017).
מקורות על מקומות: הגליל העליון, בהוצאת משרד החינוך והתרבות, מינהל חברה ונוער, ירושלים, ה'תשנ"ו.
מקורות על מקומות – מורשת ישראל בשדה: מאמרים, מקורות ופעילויות. עם יוסי שפנייר. ירושלים ה'תשס"ג.
מולדת לבנות במעלה ההר – מעלה החמישה: קורות, אתרים, סיורים. יחד עם יוסי שפנייר, הוצאת כרמל, ירושלים ה'תשע"ח (2018).
זיכרון מירון – עיונים בתולדותיה של מירון ובמעמדה הדתי, בהוצאת מכון ארץ חפץ – מכללת אורות ישראל, אלקנה, ה'תשס"ג (2003).
שיחה עם זיכרון – שיחות עם הוריו דוד ופניה רוזנסון. משרד הביטחון – ההוצאה לאור, תל אביב ה'תשנ"ז.
בעקבות ארון ה' – לקט מאמרים ומקורות על נדודי הארון בשפלת יהודה. מכון ארץ ח]ץ, אלקנה, ה'תשנ"ח (1998).
מקורות יהודיים על החרמון, בהוצאת משרד החינוך והתרבות – אגף הנוער – האגף לטיפוח רווחה ושיקום – היחידה לידיעת הארץ ולימודי שדה, ה'תשמ"ו.
ים המלח – אדם וים – על ים המלח בעולמו של האדם. בהוצאת החברה להגנת הטבע, ה'תש"ן (1990).
ספר מקום – הנוי והנצח – בהוצאת ישיבת בית אורות, ירושלים ה'תשס"ב (2001).
ים קדמוני – על ים המלח במקורות היהודיים, מכון ארץ חפץ, אלקנה ה'תש"ס (2000).
רמת הנדיב – מקור למקורות – עיון במקורות יהודיים על הכרמל וחוטם הכרמל. עם יוסי שפנייר, בהוצאת החברה להגנת הטבע, תל אביב ה'תשס"ב (2001).
פרסומים > פרסומים נוספים

ההתנהגות הכימית והפיזיקלית של ברזל: בפילוסיליקטים ובאמפיבולים, עבודת דוקטורט, האוניברסיטה העברית בירושלים, ירושלים תשמ"א.
ארץ ישראל בספר דברים: לימוד בספר דברים לאור הגאוגרפיה של אזור ההר ועל פי סיור באתר הסטף. חוברת עבודה לתלמידים, בהוצאת מכון ארץ חפץ, אלקנה, ה'תשנ"ד (1994). שני חלקים.
קברו ומקדשו – על התגלויות ולימוד תורה בסמוך לקברו של ר' שמעון בר יוחאי במקורות חז"ל. הודפס ב"דרך אגדה" ט (תשס"ו) עמ' 117–141, וכנספח לחוברת "ארץ ישראל – בין קדושת המקום לטהרת האדמה" מאת עודד ישראלי, 2006.
פרסומים > בעריכתו

בדבקות ובאמונה: מאתיים שנה לעליית תלמידי הגר"א לארץ ישראל תקס"ח–תשס"ח 1808–2008 מאת דורון הרצוג (עריכה מדעית).
רבי אשתורי הפרחי – חלוץ חוקרי ארץ ישראל: היסטוריה, הגות, ריאליה קובץ מאמרים בעריכת שלמה גליקסברג וישראל רוזנסון, בהוצאת מכללת אפרתה, ירושלים ה'תשע"ה (2005).
חיל ברוח: ביטחון ומחשבה חינוכית בתקומת ישראל ספר לכבוד יובל הגבורות של חיים ישראלי (בעריכת ישראל רוזנסון ועודד ישראלי), בהוצאת משרד הביטחון – ההוצאה לאור, תל אביב ה'תשס"ט (2009).
תלמידי הגר"א בארץ ישראל: היסטוריה, הגות, ריאליה – קובץ מחקרים בעקבות יום העיון במכללת אפרתה לציון מאתיים שנה לעליית תלמידי הגר"א (תק"ע–תש"ע), עורכים: ישראל רוזנסון ויוסף ריבלין.
חיים אישיים

היה נשוי לנחמה (נפטרה בכ' באדר ה'תשע"ה), שהכיר בתקופת פעילותו בבני עקיבא, ולהם חמישה ילדים. מתגורר בירושלים.
הערות שוליים

↑  פרופ' ישראל רוזנסון ממכללת שאנן - המחנך המצטיין לשנת תשע"ח אתר כיפה, ט' בשבט ה' תשע"ח
↑  בעלי תפקידים - מכללת תלפיות
| --- | --- |
בקרת זהויות :  NLI: 987007267471205171  BnF: cb16159262g (data)  GND: 138326479  ISNI: 0000 0000 7329 3941  LCCN: no91012599  NKC: zmp20231196295  NTA: 336554664  RERO: 02-A003767983  SUDOC: 251416828  VIAF: 90792859   WorldCat (עם VIAF): 90792859
יהודה חדד

| --- | --- |

 לידה:  1954 (בן 71 בערך) גאבס, תוניסיה הצרפתית תוניסיה הצרפתית
 מדינה:  ישראל ישראל
 מקום מגורים:   להבים
 השכלה:  מקוה ישראל  אוניברסיטת בן-גוריון בנגב 
 מעסיק:  תחנת מכללת סמי שמעון, אוניברסיטת בן-גוריון בנגב 
 מספר צאצאים:  4 
 
יהודה חדד (נולד ב-1954) הוא פרופ' להנדסת חומרים ורקטור המכללה האקדמית להנדסה סמי שמעון. בשנים 2005–2021 כיהן כנשיא המכללה.
ביוגרפיה

חדד נולד וגדל בגאבס שבתוניסיה למשפחה בת 11 ילדים. הוא עלה ארצה עם משפחתו כשהיה בן שמונה. הוא גדל והתחנך בבאר שבע בשכונה ג' וכעבור שנתיים עבר לשכונה ד'. הוא עבר לפנימיה במקווה ישראל. שירת בצבא ההגנה לישראל בחרמ"ש. במלחמת יום הכיפורים הוא נפצע באורח קשה ולמרות הפציעה חזר לשטח האויב לחלץ חבר שנפצע בחווה הסינית. החילוץ נעשה בעזרת מג"ד צעיר בשם אהוד ברק, שאותו פגש בשטח. על כך הוא זכה עם חבריו לנגמ"ש בצל"ש.
לאחר שירותו הצבאי קיבל חדד את שלושת תאריו באוניברסיטת בן-גוריון בנגב, בתחום הנדסת חומרים. לאחר סיום הדוקטורט בארצות הברית, בה שהה חצי שנה לצורך פיתוח חומרים לתעופת החלל, בעיקר פיתוח מתכות שיוכלו לעמוד בטמפרטורות הגבוהות המתפתחות במעבר דרך האטמוספירה, שימש כמרצה באוניברסיטה עד לשנת 1994.
הוא מומחה בתחום השפעות מימן על חומרים מתקדמים לשימוש בתעופה ובחלל, פרסם עשרות מאמרים בכתבי עת בינלאומיים בתחום התמחותו. בין היתר, משמש כמומחה וכיועץ לתעשייה בתחומי חקר כישלונות ובליווי של חברות הזנק.
ביולי 2021, בעקבות מבצע שומר החומות, פרסם טור דעה באנגלית ביומון "ג'רוזלם פוסט" הקורא לממשלת ישראל ה-36 ("ממשלת השינוי") לפעול באמצעות המל"ג להובלת החזון להפיכתה של אשדוד לעיר אקדמית. זאת, לא בדמות קמפוס בודד, אלא על ידי הכשרת "דור העתיד" של המהנדסים, שיפתחו באשדוד את החידושים הבאים בתחום ההיי-טק, טכנולוגיות הלוחמה והאדריכלות העירונית.
ביוגרפיה > חיים פרטיים

חדד מתגורר בלהבים, נשוי לכנרת, אב לארבעה ילדים וסב לנכדים.
הערות שוליים

↑  ליאת רון, ‏"נפצעתי ומצאתי את עצמי בלילה כשסביבי גופות ופצועים", באתר גלובס, 5 בינואר 2019
↑  "the new government"
1 2  יהודה חדד, Reinforcing Ashdod’s developing academia - opinion, The Jerusalem Post, ‏17 ביולי 2021 (באנגלית)
חדד לצד ראש עיריית אשדוד ד”ר יחיאל לסרי בטקס הנחת אבן הפינה לקמפוס הראשון של הקריה האקדמית של אשדוד, 7 ביוני 2018
Motomami

Motomami הוא אלבום האולפן השלישי של הזמרת-יוצרת הספרדית רוסליה. האלבום יצא לאור ב-18 במרץ 2022, על ידי חברת התקליטים קולומביה רקורדס. אלבומה הוצג כרעיוני, ניסיוני ו"האלבום האישי והווידוי ביותר שלה עד כה".
רשימת רצועות

| Motomami> מס' | Motomami> שם | Motomami> משך | Motomami>  | Motomami>  | Motomami>  | Motomami>  | Motomami>  | Motomami>  | Motomami>  |
| --- | --- | --- | --- | --- | --- | --- | --- | --- | --- |
| 1. | Saoko  | 2:17 |  |  |  |  |  |  |  |
| 2. | Candy  | 3:13 |  |  |  |  |  |  |  |
| 3. | La Fama (בהשתתפות דה ויקנד)   | 3:08 |  |  |  |  |  |  |  |
| 4. | Bulería  | 2:35 |  |  |  |  |  |  |  |
| 5. | Chicken Teriyaki  | 2:02 |  |  |  |  |  |  |  |
| 6. | Hentai  | 2:42 |  |  |  |  |  |  |  |
| 7. | Bizcochito  | 1:49 |  |  |  |  |  |  |  |
| 8. | Genis  | 4:12 |  |  |  |  |  |  |  |
| 9. | Motomami  | 1:01 |  |  |  |  |  |  |  |
| 10. | Diablo  | 2:45 |  |  |  |  |  |  |  |
| 11. | Delirios de Grandeza  | 2:35 |  |  |  |  |  |  |  |
| 12. | Cuuuuuuuute  | 2:30 |  |  |  |  |  |  |  |
| 13. | Como un G  | 4:22 |  |  |  |  |  |  |  |
| 14. | Motomami Alphabet  | 1:05 |  |  |  |  |  |  |  |
| 15. | La Combi Versace (בהשתתפות טוקישה)   | 2:40 |  |  |  |  |  |  |  |
| 16. | Sakura  | 3:21 |  |  |  |  |  |  |  |
| משך כולל: | משך כולל: | 42:17 |  |  |  |  |  |  |  |
| Motomami + — מהדורת דלוקס> מס' | Motomami + — מהדורת דלוקס> שם | Motomami + — מהדורת דלוקס> משך | Motomami + — מהדורת דלוקס>  | Motomami + — מהדורת דלוקס>  | Motomami + — מהדורת דלוקס>  | Motomami + — מהדורת דלוקס>  | Motomami + — מהדורת דלוקס>  | Motomami + — מהדורת דלוקס>  | Motomami + — מהדורת דלוקס>  |
| --- | --- | --- | --- | --- | --- | --- | --- | --- | --- |
| 13. | Abcdefg  | 1:05 |  |  |  |  |  |  |  |
| 14. | La Combi Versace (בהשתתפות טוקישה)   | 2:40 |  |  |  |  |  |  |  |
| 15. | Como un G  | 4:22 |  |  |  |  |  |  |  |
| 16. | Thank Yu :)  | 0:34 |  |  |  |  |  |  |  |
| 17. | Despechá  | 2:36 |  |  |  |  |  |  |  |
| 18. | Candy (Remix) (בהשתתפות צ'נצ'ו קורליאונה)   | 3:24 |  |  |  |  |  |  |  |
| 19. | La Fama (Live en el Palau Sant Jordi)  | 3:46 |  |  |  |  |  |  |  |
| 20. | Aislamiento  | 3:26 |  |  |  |  |  |  |  |
| 21. | La Kilié  | 2:11 |  |  |  |  |  |  |  |
| 22. | LAX  | 1:29 |  |  |  |  |  |  |  |
| 23. | Chiri  | 2:00 |  |  |  |  |  |  |  |
| 24. | Sakura  | 3:21 |  |  |  |  |  |  |  |
| משך כולל: | משך כולל: | 61:43 |  |  |  |  |  |  |  |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  איטליה | מצעד האלבומים האיטלקי | 24 |
|  אירלנד | מצעד האלבומים האירי | 43 |
|  גרמניה | GfK – טופ 100 | 42 |
|  הולנד | מצעד 100 האלבומים ההולנדיים | 12 |
|  הממלכה המאוחדת | מצעד האלבומים הבריטי | 42 |
|  ליטא | AGATA | 43 |
|  נורווגיה | VG-lista | 40 |
|  סקוטלנד | מצעד האלבומים הסקוטי | 86 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  צרפת | SNEP | 155 |
היסטוריית יציאות לאור

| מדינה | תאריך | פורמט | חברת תקליטים | מקור |
| --- | --- | --- | --- | --- |
| עולם | 18 במרץ 2022 | הורדה דיגיטלית • הזרמת מוזיקה • תקליטור | קולומביה רקורדס |  |
| עולם | 15 ביולי 2022 | תקליט | קולומביה רקורדס |  |
דלקת התוספתן

| --- | --- |

תוספתן מודלק ומורחב בצורה חמורה פרוס לאורכו
 תחום:  general surgery 
 מיקום אנטומי:  תוספתן 
 גורמי סיכון:  עישון 
 תסמינים:  הקאה, כאב בטן, אנורקסיה, בחילה 
 טיפול:  מרופנם 
 קישורים ומאגרי מידע
 InfoMed:  דלקת חדה בתוספתן (Appendicitis acute)
 eMedicine:  195778 
 DiseasesDB:  885
 MeSH:  D001064
 MedlinePlus:  000256
 סיווגים
 ICD-10:  K35 - K37
 ICD-11:  DB10 
 
דַּלֶּקֶת הַתּוֹסֶפְתָּן (בלועזית: Appendicitis; אַפֶּנְדִּיצִיטִיס; התוספתן הוא האַפֶּנְדִּיצִיט) היא מחלה דלקתית של התוספתן. זוהי סיבה נפוצה לכאב בטן פתאומי חריף המצריך התערבות כירורגית ומצב ידוע ברפואת חירום, המחייב במקרים רבים כריתה של התוספתן המודלק, בלפרטומיה או בלפרוסקופיה. אם מצב זה לא יטופל, ישנה סבירות גבוהה למוות, בעיקר בגלל דלקת הצפק או בגלל הלם.
אפידמיולוגיה

המקרה המתועד הראשון של מה שיתברר להיות דלקת התוספתן דווח בשנת 1711 על ידי לורנץ הייסטר, פרופסור לכירורגיה באוניברסיטת אלטדורף שבפרנקוניה, אשר תיאר את התוספתן המודלק והנמקי שמצא בנתיחה שלאחר המוות של עבריין. בשנים שלאחר מכן דווחו מספר מקרים של מציאת תוספתן נמקי ומנוקב בנתיחות שלאחר המוות, והמאפיינים הפתולוגיים של מחלה זו תועדו יותר ויותר. בשנת 1886 סקר רג'ינלד פיץ 257 מקרים של דלקת מתנקבת של התוספתן, סקירה שבה הראה כי מורסות בגומץ הכסל הימני נבעו ברובן מדלקת התוספתן ולא מדלקת ברקמה סביב המעי העיוור. בהרצאה שנתן אז בפני איגוד הרופאים האמריקנים בוושינגטון טבע את המונח דלקת התוספתן (appendicitis) לתיאור מצב רפואי זה.
שיעור ההיארעות השנתי של דלקת חריפה של התוספתן עומד על 90–100 מקרים ל-100 אלף איש במדינות מפותחות. ההיארעות גבוהה יותר בעשורים השני והשלישי לחיים ושכיחה פחות בקצוות הגיל. הדלקת פוקדת גברים בשיעור מעט יותר גבוה מאשר נשים. שונות גאוגרפית אף היא קיימת, עם סיכון עולמי ממוצע הנאמד ב-7%–8% ללקות בדלקת התוספתן במשך החיים, כאשר בקוריאה הדרומית הסיכון עומד על 16%, בארצות הברית על 9% ובמדינות אפריקה על 1.8%.‏
אטיולוגיה

דלקת חריפה של התוספתן מתרחשת כתוצאה מחסימה של נהור התוספתן. בגילים הצעירים שכיח לראות חסימה של הנהור על רקע היפרפלזיה של צברי תאי הלימפה העוטפים את המעי, משנית לזיהום או דלקת של מערכת העיכול. בגילים מבוגרים יותר שכיחה יותר חסימה על ידי פקקי צואה. במקרים נדירים יותר חסימה יכולה לנבוע מגוף זר או ממאירות.
פתוגנזה

חסימת חלל התוספתן נגרמת במקרים רבים על ידי פקק צואה. חסימה כזו אינה מאפשרת ניקוז של ריר המצטבר בחלל התוספתן וכתוצאה מכך הלחץ בתוספתן הולך ועולה. בדיוק כמו בלון שננפח בו עוד ועוד אוויר - הוא יתפוצץ בסוף, כך גם התוספתן מתנפח והלחץ בתוכו עולה. כשהסכנה מפני התנקבות של התוספתן ודליפת החומר בו לתוך חלל הבטן- אזור סטרילי בדרך כלל - תוך יצירת זיהום קשה. גם בטרם מתרחשת ההתנקבות, העלייה בלחץ עלולה לגרום לנמק של התוספתן או לזיהום של דופן התוספתן.
סיבות אחרות לחסימת חלל התוספתן - זיהום וירלי הגורם לתגובה של מערכת החיסון במסגרתה גדלים קשריות הלימפה הנמצאות בדופן התוספתן עד כדי חסימת החלל.